# ברכת שים שלום

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

הברכה האחרונה שנאמרת שלוש פעמים ביום בתפילת שמונה עשרה ותפילת שבע. הברכה נאמרת על ידי החזן לאחר ברכת מודים במנחה וברכת כהנים בשחרית ומוסף. הברכה מסיימת את חזרת הש"ץ בכל התפילות. הברכה עוסקת בבקשה מהקב"ה להשכנת שלום על כל עם ישראל.

## [עריכה] נוסח הברכה

### [עריכה] על פי נוסח הספרדים

שִׂים שָׁלוֹם טוֹבָה וּבְרָכָה, חַיִּים חֵן וָחֶסֶד צְדָקָה וְרַחֲמִים, עָלֵינוּ וְעַל כָּל-יִשְׂרָאֵל עַמֶּךָ.
וּבָרְכֵנוּ אָבִינוּ, כֻּלָּנוּ כְאֶחָד בְּאוֹר פָּנֶיךָ, כִּי בְאוֹר פָּנֶיךָ נָתַתָּ לָּנוּ ה' אֱלֹהֵינוּ תּוֹרָה וְחַיִּים אַהֲבָה וָחֶסֶד, צְדָקָה וְרַחֲמִים, בְּרָכָה וְשָׁלוֹם.
וְטוֹב בְּעֵינֶיךָ לְבָרְכֵנוּ, וּלְבָרֵךְ אֶת-כָּל-עַמְּךָ יִשְׂרָאֵל, בְּרֹב עֹז וְשָׁלוֹם.
בָּרוּךְ אַתָּה ה', הַמְּבָרֵךְ אֶת עַמּוֹ יִשְׂרָאֵל בַּשָּׁלוֹם. אָמֵן.

### [עריכה] על פי נוסח אשכנז

שִׂים שָׁלוֹם טוֹבָה וּבְרָכָה, חָיִּים חֵן וָחֶסֶד וְרַחֲמִים עָלֵינוּ וְעַל כּל יִשְרָאֵל עַמֶּךָ.
בָּרְכֵנוּ אָבִינוּ כֻּלָּנוּ כְּאֶחָד בְּאוֹר פָּנֶיךָ, כִי בְאוֹר פָּנֶיךָ נָתַתָּ לָּנוּ ה' אֱלֹהֵינוּ תוֹרָת חָיִּים וְאַהֲבַת חֶסֶד, וּצְדָקָה וּבְרָכָה וְרָחֲמִים וְחָיִּים וְשָׁלוֹם.
וְטוֹב יִהְיֶה בְּעֵינֶיֶךָ לְבָרְכֵנוּ וּלְבָרֵךְ אֶת כּל עָמְּךָ יִשְׁרָאֵל בְכֹל עֵת וּבְכֹל שָעָה בִּשׁלוֹמֶךּ.
בָּרוּךְ אַתָּה ה', הַמְבָרֵךְ אֶת עַמּוֹ יִשְׂרָאֵל בּשָּׁלוֹם.

## [עריכה] חלוקת הברכה

ניתן לחלק את הברכה לארבעה חלקים-

- בקשה להשכנת שלום- "שים שלום טובה וברכה, חיים חן וחסד ורחמים עלינו ועל כל ישראל עמך."
- בקשה לברכה מאור פניו של הקב"ה- "ברכנו אבינו כלנו כאחד באור פניך, כי באור פניך נתת לנו ה' אלוהינו תורת חיים ואהבת חסד, וצדקה וברכבה ורחמים וחיים ושלום."
- בקשה לברכה תמידית עבור כלל ישראל- "וטוב יהיה בעיניך לברכנו ולברך את כל עמך ישראל בכל עת ובכל שעה בשלומך."
- חתימת הברכה- "ברוך אתה ה', המברך את עמו ישראל בשלום."

## [עריכה] שינויים בנוסח

### [עריכה] הנוסח בתפילות מנחה וערבית

על פי הסידורים בנוסח אשכנז וחלק מנוסח ספרד משתנה נוסח הברכה בתפילת ערבית, ולפי נוסח אשכנז גם בתפילת מנחה (למעט צומות) -

  "שלום רב על ישראל עמך תשים לעולם כי אתה הוא מלך אדון לכל השלום,
  וטוב בעיניך לברך את עמך ישראל בכל עת ובכל שעה בשלומך.
  ברוך אתה ה', המברך את עמו ישראל בשלום."

### [עריכה] הנוסח בעשרת ימי תשובה

בעשרת ימי תשובה מוסיפים עוד בקשה הקשורה לימים אלה. מוסיפים תוספת זו לפני חתימת הברכה (ברוך אתה...). הנוסח:

  וּבְסֵפֶר חַיִּים, בְּרָכָה וְשָׁלוֹם, וּפַרְנָסָה טוֹבָה וִישׁוּעָה וְנֶחָמָה, וּגְזֵרוֹת טוֹבוֹת, נִזָּכֵר וְנִכָּתֵב לְפָנֶיךָ, אֲנַחְנוּ וְכָל-עַמְּךָ בֵּית יִשְׂרָאֵל, לְחַיִּים טוֹבִים וּלְשָׁלוֹם.

אם שכח לומר תוספת זו אינו חוזר, אלא ממשיך בתפילתו כרגיל.

תפילת העמידה - תפילת שמונה עשרה ותפילת שבע
שלוש הברכות הראשונות - שבח ברכת אבות | ברכת גבורות | ברכת קדושת ה' הברכות האמצעיות בתפילת שמונה עשרה - בקשה ברכת דעת | ברכת תשובה | ברכת סליחה | ברכת גאולה | ברכת רפואה | ברכת השנים | ברכת קיבוץ גלויות | הברכת המשפט | ברכת המינים | על הצדיקים | ברכת ירושלים | מצמיח קרן ישועה | שומע תפילה

בתפילת שבע
קדושת היום

שלוש הברכות האחרונות - הודאה
ברכת עבודה | ברכת הודאה | ברכת שים שלום

מקור: http://he.wikipedia.org../../../%D7%91/%D7%A8/%D7%9B/%D7%91%D7%A8%D7%9B%D7%AA_%D7%A9%D7%99%D7%9D_%D7%A9%D7%9C%D7%95%D7%9D.html

קטגוריה: ברכות

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש